**A 65. sorszámú Kutyakozmetikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 32 621 01

1.2. Szakképesítés megnevezése: Kutyakozmetikus

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 320-480

**2. EGYÉB ADATOK**

2.1. A képzés megkezdésének feltételei: iskolai előképzettség vagy bemeneti kompetenciák teljesítése

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: iskolai előképzettség hiányában a képzés megkezdhető a 3. mellékletben a mezőgazdasági szakmacsoportra meghatározott kompetenciák birtokában.

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 35%

2.7. Gyakorlati képzési idő aránya: 65%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítéssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 5292 | Hobbiállat-gondozó,  -kozmetikus | Kutyakozmetikus |

**3.2. A szakképesítés munkaterületének rövid leírása:**

A kutyakozmetikus feladata a kutyafajták ismerete alapján a kutya szakszerű kozmetikai és egyéb ápolási teendőinek ellátása, illetve a tevékenységhez kapcsolódó szakmai tanácsadás, valamint a vállalkozás megteremtése és működtetése az állatvédelmi, munka-, tűz- és környezetvédelmi előírások betartásával.

A szakképesítéssel rendelkező képes:

**-** Európában a leggyakrabban előforduló fajtákat felismerni és azokat a fajtaleírásuknak megfelelő szakszerű kozmetikai ellátásban részesíteni,

**-** egyéb ápolási feladatokat elvégezni,

**-** otthoni kozmetikai ápoláshoz szaktanácsot adni,

**-** kommunikálni az ügyféllel,

**-** megteremteni és kialakítani a vállalkozás, kutyakozmetikai szalon működtetésének biztonságos feltételeit,

**-** betartani az állatvédelmi, a munka-, tűz- és környezetvédelmi előírásokat.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | *-* | *-* | *-* |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11030-12 | Általános kinológia |
| 4.4. | 11031-12 | Kutyakozmetikai ismeretek |
| 4.5. | 11032-12 | Vállalkozási alapok (Kutyakozmetika) |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11030-12 | Általános kinológia | írásbeli |
| 5.2.4. | 11031-12 | Kutyakozmetikai ismeretek | gyakorlati |
| 5.2.5. | 11032-12 | Vállalkozási alapok (Kutyakozmetika) | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Fajtaismeret, valamint a vizsgakutya komplett kozmetikai (trimmelés, illetve nyírás alkalmazásával) és egyéb ápolási feladatainak elvégzése.**

A vizsgafeladat ismertetése: Az Európában gyakori kutyafajták felismerése és fajtaleírásuknak megfelelő szőrzetük, illetve a kapcsolódó technológiai műveletek megnevezése.

A vizsgakutya komplett kozmetikai (trimmelés, illetve nyírás alkalmazásával) és egyéb ápolási feladatainak elvégzése szakszerű anyag- és eszközhasználattal, az állatvédelmi, munka-, tűz- és környezetvédelmi előírások betartásával. A vizsgakutya fazonkialakításának megfelelő szerszámok, eszközök előkészítése, megnevezése.

A kozmetikai műveletek technológiai sorrendjének alkalmazásával a vizsgakutya fazonjának (pl. bontása, előnyírás, trimmelés, fürdetés a szőrzetnek megfelelő kozmetikummal, szárítás) kialakítása, egyéb ápolási (karomvágás, fültisztítás, stb.) tevékenység végzése előírt és biztonságos anyag-, illetve eszközhasználattal, szakszerű bánásmóddal, a higiénia és munkaterület rendjének folyamatos fenntartása mellett.

A vizsgafeladat időtartama: 200 perc

A vizsgafeladat értékelési súlyaránya: 65%

**5.3.2. Központi írásbeli vizsgatevékenység**

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

**5.3.3. Szóbeli vizsgatevékenység**

A vizsgafeladat megnevezése: **Általános kinológiai, kutyakozmetikai és vállalkozási ismeretek**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témaköreinek mindegyikét tartalmazzák.

A szóbeli vizsgán a következő tantárgyak témakörei szerepelhetnek:

- Általános kinológiai ismeretek (anatómia, élettan, tenyésztési-, állategészségügyi- és etológiai alapismeretek)

- Kutyakozmetikai ismeretek (fajtacsoportok, fajták, kültakaró és ápolás, küllemtani és kiállítási alapismeretek, anyag-, eszköz- és berendezési tárgyak, kutyakozmetikai műveletek technológiája, állatvédelmi, munka-, tűz- és környezetvédelmi ismeretek)

- Vállalkozási ismeretek

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 35%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

Gyakorlati vizsgatevékenység csak a szakmai és vizsgakövetelményben rögzített eszköz- és felszerelési jegyzékben meghatározott feltételekkel rendelkező helyszínen folyhat, ahol biztosítani kell mindazon anyagokat és eszközöket, melyek a feladat szakszerű végrehajtásához szükségesek. A gyakorlati vizsgahelyszínnek rendelkeznie kell az állatvédelmi, munka-, tűz- és környezetvédelmi előírások feltételeivel.

Gyakorlati vizsgát csak a komplett kozmetikai művelet (trimmelés, illetve nyírás) és eszközhasználat értékelésére alkalmas szőrhosszúságú vizsgakutyán lehet végezni. A gyakorlathoz szükséges vizsgakutya, munkaruházat és védőfelszerelés biztosítása a tanuló feladata.

A gyakorlati vizsgát a vizsgázónak önállóan kell végrehajtania.

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai:**

A szakmai vizsga gyakorlati vizsgatevékenysége felismerési feladattal kezdődik, ahol a gyakori kutyafajtákat és szőrzetüket kell felismerni, illetve szőrzettípusuk alapján a kapcsolódó technológiai műveleteket megnevezni.

A felismerési feladat 70%-os teljesítése után kezdhető meg a vizsgakutya önálló komplett kozmetikai ellátása.

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Működő kutyakozmetikai szalon |
| 6.3. | Munkaasztal kikötővel |
| 6.4. | Fürdető, különféle kutyasamponok, megfelelő számú törölköző |
| 6.5. | Kutyák elhelyezésére alkalmas ketrec, kennel |
| 6.6. | Szerszám, eszköztároló |
| 6.7. | Nyírógép |
| 6.8. | Gépfejek (minimum 3 különböző méretű szőrzethez, 1-5 mm) |
| 6.9. | Kis méretű (mancsnyíró) olló |
| 6.10. | Normál méretű felületet nyíró olló egyenes (16-22-es méret) |
| 6.11. | Normál méretű felületet nyíró olló hajlított (16-22-es méret) |
| 6.12. | Ritkító ollók (egypofás, kétpofás) |
| 6.13. | Bontókefe egyenes fogazatú |
| 6.14. | Bontókefe hajlított fogazatú |
| 6.15. | Fésűk (min. 2 fogazat sűrűségű) |
| 6.16. | Trimmelő eszközök (min. 2 fogazat sűrűségű kés, trimmelőkő, gumiujj) |
| 6.17. | Bolhafésű |
| 6.18. | Aljszőr kiszedő (Coat King, furminátor) |
| 6.19. | Gumikefe (rövid szőr ápolásához) |
| 6.20. | Hajszárító |
| 6.21. | Vízkicsapó |
| 6.22. | Karomvágók (min. 2 méretű) |
| 6.23. | Fülszőrszedő (érfogó) |
| 6.24. | Szájkosarak (minimum 3 különböző méret) |
| 6.25. | Fertőtlenítő- és ápolószerek |

**7. EGYEBEK**